Krugersdorp-moorde: Uitspraak gelewerZak Valentine, Cecilia Steyn en Marcel Steyn in die hooggeregshof in Johannesburg [3 Junie 2019]. (Foto: Maroela Media) Al drie die beskuldigdes is skuldig bevind aan die moorde op pastoor Reg Bendixen, Mikeila Valentine, Peter en Joan Meyer en poging tot moord op Joshua Groenewald. Al drie is ook skuldig bevind op drie aanklagte wat met die plant van bomme verband hou, rampokkery, asook die onwettige besit van vuurwapens en ammunisie. Cecilia en Marcel is ook skuldig bevind aan die sogenaamde afspraakmoorde – die moord op Anthony Scholefield, Kevin McAlpine, Glen McGregror en Hanle Lategan. Zak is op dié aanklagte onskuldig bevind. Cecilia en Zak is skuldig bevind aan die moorde op Natacha Burger en Joy Boonzaaier, asook bedrog, diefstal en regsverydeling vir die versinning van Zak se dood. Cecilia is skuldig bevind bestuur van ŉ rampokkeronderneming. Hou Maroela Media dop vir meer.